[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000013", "text": "\u201cYn bennaf am fod y Dr Huws wedi paratoi campwaith sy\u2019n nodi\u2019r holl lawysgrifau Cymreig mewn un ffynhonnell, sy\u2019n hynod o bwysig o ran cofnodi\u2019n hanes ni fel cenedl."}, {"text_idx": "#000014", "text": "\u201cHefyd mae\u2019n gampwaith academaidd sy\u2019n werth ei chanmol o ran y safon ac ystod y gwaith. Mi fydd yn helpu cenedlaethau o haneswyr y dyfodol, sy\u2019n beth hynod o gyffrous i astudiaeth hanes Cymreig yn y dyfodol."}, {"text_idx": "#000015", "text": "\u201cDyma benllanw gyrfa academaidd y Dr Huws... Ro\u2019n i\u2019n meddwl ei bod hi\u2019n deilwng iawn bod y Senedd yn cydnabod hynny. Roedd yn bwysig ei fod yn cael y sylw yma am ei fod gymaint o gampwaith.\u201d"}, {"text_idx": "#000016", "text": "Cafodd Daniel Huws fedal gan Gymdeithas y Cymrodorion am ei gyfraniad ysgolheigaidd yr wythnos yma, ac roedd hefyd yn dathlu ei ben-blwydd yn 90 oed. Dechreuodd weithio ar y Repertory ar o\u0302l ymddeol o\u2019r Llyfrgell 30 mlynedd yn o\u0302l. Ers rhai blynyddoedd, oherwydd y dirywiad yn ei olwg, bu\u2019r ysgolhaig Gruffudd Antur yn cydweithio gydag e ar y gwaith."}, {"text_idx": "#000019", "text": "\u201cMae\u2019r bywyd cyhoeddus a\u2019r bywyd academaidd yn Lloegr yn aml yn cael ei gysidro fel y byd academaidd Prydeinig,\u201d meddai."}, {"text_idx": "#000020", "text": "\u201cMae\u2019r syniad yma o hanes Prydeinig yn aml iawn yn golygu hanes Lloegr, neu o leiaf agwedd a daliadau Seisnig iawn tuag at hanes a digwyddiadau ar Ynysoedd Prydain."}, {"text_idx": "#000021", "text": "\u201cMae cael y cyfle yma i atgoffa pobol bod yna agwedd Gymreig i\u2019n profiadau hanesyddol ni ar yr ynysoedd yma yn rhywbeth pwysig iawn."}, {"text_idx": "#000022", "text": "\u201cMae\u2019r Dr Huws yn uchel iawn ei barch ar draws y byd hanesyddol ond mae\u2019n bwysig fod pobol sy\u2019 ddim cweit mor hyddysg yn y materion yma yn cael eu hatgoffa.\u201d"}, {"text_idx": "#000025", "text": "\u201cMae hanes Prydeinig, neu \u2018hanes Ynysoedd Prydain\u2019 fel mae rhai prifysgolion yn Lloegr yn ei ddisgrifio fe, yn fwy na jyst hanes brenhinoedd Lloegr, yn fwy na Shakespeare, yn fwy na\u2019r llawysgrifau gan fynachod o Loegr,\u201d meddai\u2019r gwleidydd o Lanbedr Pont Steffan."}, {"text_idx": "#000026", "text": "\u201cMae ein hanes ni yng Nghymru yn rhan annatod o\u2019n profiad o\u2019r ynysoedd yma, ac mae angen iddyn nhw gofio hynny.\u201d"}, {"text_idx": "#000028", "text": "\u201cLicen i feddwl ei fod yn gorfodi ambell i Aelod Seneddol ac Arglwydd yn San Steffan i ystyried cyfyngder eu dealltwriaeth o hanes ynysoedd Prydain hefyd,\u201d meddai."}, {"text_idx": "#000029", "text": "\u201cYn sicr byddai gwaith Dr Huws yn help i nifer o academyddion hyd yn oed ym mhrifysgolion parchus Lloegr, sy\u2019n edrych ar astudiaeth hanes canoloesol Prydain yn benodol."}, {"text_idx": "#000030", "text": "\u201cYn aml iawn mae\u2019r ffynonellau yn dod o duedd unochrog iawn. Mae eisie i ni, cyn belled ag sy\u2019n bosib o\u2019r hyn sydd wedi goroesi, ddod a\u0302 rhywfaint o gydbwysedd i hynny.\u201d"}, {"text_idx": "#000033", "text": "Buddsoddiad sylweddol yn Nhafarn y Vale, \u201cased hollbwysig i\u2019r gymuned\u201d\nCam ymlaen i gynlluniau ar gyfer addysg Gymraeg ym Mhowys\nFfigurau gwestai Cymru yn \u201cddigalon\u201d, yn o\u0302l y Ceidwadwyr Cymreig\n\u2018Dathlu treftadaeth ddarlledu Cymru\u2019 mewn cyfres o ddigwyddiadau"}]